钦定古今图书集成/历象汇编/庶征典/第072卷 > 《遵生八笺》 > 晋
## 钦定古今图书集成/历象汇编/庶征典/第072卷 > 《遵生八笺》 > 晋

### 惠帝元康四年大雾

按《晋书。惠帝本纪》。不载　按《五行志》。元康四年十二
月。大雾。帝时昏眊。政非己出。故有区霿之妖。

### 永康元年冬十月黄雾四塞

按：《晋书惠帝本纪》云云。

### 愍帝建兴二年黑雾著人如墨

按《晋书愍帝本纪》，“建兴二年正月己巳朔，黑雾著人
如墨，连夜，五日乃止。”　按《五行志》，“建兴二年正月己
巳朔，黑雾著人如墨，连夜，五日乃止。”此黑祥也。其四
年，帝降刘曜。

### 元帝太兴四年大雾

按《晋书。元帝本纪》。不载　按《五行志》。“太兴四年八月。
黄雾四塞。埃氛蔽天。”

### 永昌元年大雾蔽天

按《晋书元帝本纪》。“永昌元年冬十月。京师大雾。黑气
蔽天。日月无光。”　按《五行志》。“永昌元年十月。京师大
雾。黑气蔽天。日月无光。十一月帝崩。”

### 明帝太宁元年黄雾四塞

按《晋书明帝本纪》。“太宁元年正月癸巳。黄雾四塞。二
月乙丑。黄雾四塞。”　按《五行志》。“是时王敦擅权。谋逆
愈甚。”

### 穆帝永和七年凉州黄雾

按《晋书穆帝本纪》，不载。　按《五行志》，永和七年，凉州
大风拔木，黄雾下尘。是时张重华纳谮，出谢艾为酒
泉太守，而所任非其人，至九年死，嗣子见杀，是其应
也。京房《易传》曰：“闻善不予，兹谓有知。厥异黄，厥咎聋，
厥灾不嗣。”黄者，有黄浊气，四塞天下，蔽贤绝道，故灾
至绝世也。

### 孝武帝太元八年二月癸未黄雾四塞

按《晋书孝武帝本纪》云云。　按《五行志》。“是时道子专
政。亲近佞人。朝纲方替。”

按《元经传》曰：“中原复乱之象也。”

### 安帝元兴元年黄雾昏浊不雨

按《晋书。安帝本纪》。不载。　按《五行志》。“元兴元年十月
景申。黄雾昏浊。不雨。”是时桓元谋逆之应。

### 义熙五年十一月大雾

按《晋书。安帝本纪》。不载。　按《五行志》云云。

义熙十年，大雾。

按《晋书。安帝本纪》。不载。　按《五行志》。“义熙十年十一
月大雾。”是时帝室衰微，臣下权盛。兵及土地。略非君
有。此其应也。